Godātie deputāti! Sāksim šā gada 6. maija ceturto attālināto ārkārtas sēdi. Darba kārtībā - likumprojekta izskatīšana. Likumprojekts “Grozījumi Valsts un pašvaldību institūciju amatpersonu un darbinieku atlīdzības likumā”, otrais lasījums. Likumprojekts atzīts par steidzamu. Cilvēktiesību un sabiedrisko lietu komisijas vārdā - deputāts Artuss Kaimiņš.
Labdien vēlreiz, cienījamie kolēģi! Izskatām par steidzamu atzīto likumprojektu “Grozījumi Valsts un pašvaldību institūciju amatpersonu un darbinieku atlīdzības likumā” (Nr. 1063/Lp13) otrajā lasījumā. Komisijā mēs saņēmām vienu priekšlikumu no deputāta Butāna kunga, bet pēc kāda laika mēs arī saņēmām komisijā deputāta Butāna kunga vēstuli, ka viņš atsauc savu priekšlikumu. Līdz ar to komisijā priekšlikumu, ko izskatīt, nav. Lūdzu atbalstīt šo likumprojektu otrajā lasījumā.
Lūdzu zvanu! Balsosim par likumprojektu “Grozījumi Valsts un pašvaldību institūciju amatpersonu un darbinieku atlīdzības likumā” otrajā, galīgajā, lasījumā! Lūdzu, balsosim! Par - 47, pret - 19, atturas - 2. Likums pieņemts. Godātie kolēģi! Sēdes darba kārtība ir izskatīta. Laiks paziņojumam. Tātad - 6. maija pirmās attālinātās ārkārtas sēdes darba kārtību sāksim izskatīt pulksten 15.50. Pulksten 15.50 sāksim izskatīt 6. maija pirmās attālinātās ārkārtas sēdes darba kārtību. Šo sēdi slēdzu. Es atvainojos, vēl deputātu reģistrācija. Reģistrācija noslēgusies. Sēdi slēdzu.